ΓΡΑΠΤΗ ΕΡΩΤΗΣΗ E-1546/00

υποβολή: Jeffrey Titford (EDD) προς την Επιτροπή

(18 Μαΐου 2000)

Θέμα: Συμπεριφορά της Τουρκίας στον τομέα των δικαιωμάτων του ανθρώπου και ένταξή της στην ΕΕ

Ανησυχώ για τη συμπεριφορά της τουρκικής κυβέρνησης στον τομέα των δικαιωμάτων του ανθρώπου. Σε πρόσφατη έκθεση διάβασα ότι βουλευτές του Ευρωπαϊκού Κοινοβουλίου από ολόκληρο το πολιτικό φάσμα ήσαν απογοητευμένοι με την εκ μέρους της Τουρκίας έλλειψη προόδου στους τομείς των δικαιωμάτων του ανθρώπου, των δικαιωμάτων των μειονοτήτων και του κράτους δικαίου. Ο κ. Morillon, γάλλος ΒΕΚ, ανέφερε σε πρόσφατη συζήτηση ότι δεν είναι σαφές κατά πόσον η Τουρκία θα γίνει τελικά μέλος της ΕΕ και ότι η Τουρκία θα χρειασθεί βαθιές αλλαγές στη διακυβέρνησή της και στη συμπεριφορά της.

Θα μπορούσε η Επιτροπή να αναφέρει τα κριτήρια σχετικά με τα δικαιώματα του ανθρώπου, τα δικαιώματα των μειονοτήτων και το κράτος δικαίου για τις χώρες που επιθυμούν να ενταχθούν στην Ευρωπαϊκή Ένωση;

Η αποδοχή της αίτησης της Τουρκίας αναβάλλεται λόγω της σχετικά κακής συμπεριφοράς της στον τομέα των δικαιωμάτων του ανθρώπου;

Η Επιτροπή ανησυχεί σχετικά με τη συμπεριφορά οιονδήποτε άλλων από τις δώδεκαποψήφιες χώρες όσον αφορά τα δικαιώματα του ανθρώπου;

Απάντηση του κ. Verheugen Εξ ονόματος της Επιτροπής

(15 Ιουνίου 2000)

Οι Αρχηγοί Κρατών και Κυβερνήσεων που συνήλθαν στο πλαίσιο του Ευρωπαϊκού Συμβουλίου της Κοπεγχάγης, τον Ιούνιο του 1993, κατέληξαν στο συμπέρασμα ότι, για να προσχωρήσει μία χώρα στην Ένωση θα έπρεπε να είναι σε θέση να αναλάβει τιςποχρεώσεις που απορρέουν από την ιδιότητα του μέλους και να πληροί τις οικονομικές και πολιτικές προϋποθέσεις. Οι πολιτικές προϋποθέσεις (τα λεγόμενα πολιτικά κριτήρια της Κοπεγχάγης) επιβάλλουν στηνποψήφια χώρα να επιτύχει τη σταθερότητα των θεσμών που εγγυώνται τη δημοκρατία, το κράτος δικαίου, τα ανθρώπινα δικαιώματα καθώς και το σεβασμό και την προστασία των μειονοτήτων. Στο Ευρωπαϊκό Συμβούλιο του Ελσίνκι προστέθηκε ότι η συμμόρφωση προς τα πολιτικά κριτήρια που καθορίστηκαν στο Ευρωπαϊκό Συμβούλιο της Κοπεγχάγης αποτελεί προϋπόθεση για την έναρξη των διαπραγματεύσεων προσχώρησης mldr.

Στην περίπτωση της Τουρκίας, η Επιτροπή εξέτασε την προπαρασκευή της χώρας αυτής για να καταστεί μέλος της Ένωσης στην περιοδική έκθεση που εκδόθηκε στις 13 Οκτωβρίου 1999(1) και δεν έκρινε ότι η Τουρκία πληρούσε τα πολιτικά κριτήρια της Κοπεγχάγης. Ειδικότερα, ανέφερε ότι υπάρχουν σοβαρές ελλείψεις όσον αφορά τα ανθρώπινα δικαιώματα και την προστασία των μειονοτήτων. Δεν τίθεται θέμα έναρξης διαπραγματεύσεων με την Τουρκία ενόσω δεν πληρούνται τα πολιτικά κριτήρια.

Όσον αφορά τις άλλεςποψήφιες χώρες, στο συγκεφαλαιωτικό έγγραφο που συνόδευε τις περιοδικές εκθέσεις του 1999 αναφέρεται ότι με τις ιδιαίτερα θετικές εξελίξεις όσον αφορά τη Σλοβακία και με την εξαίρεση της Τουρκίας, οι γενικές επιδόσεις τωνποψηφίων χωρών όσον αφορά την οικοδόμηση σταθερών και ισχυρών δημοκρατικών συστημάτων, όπου γίνεται σεβαστό το κράτος δικαίου, βελτιώθηκαν. Εντούτοις, η μεταχείριση των μειονοτήτων και των Ρόμα και η κατάσταση των παιδιών που ζουν σε ιδρύματα παιδικής μέριμνας στη Ρουμανία εξακολουθούν να προκαλούν ανησυχίες.

Η Επιτροπή παρακολουθεί με προσοχή την κατάσταση όσον αφορά τα θέματα που εξειδικεύονται στις περιοδικές εκθέσεις του 1999 και, στο πλαίσιο των περιοδικών εκθέσεων του 2000, προτίθεται να προβεί σε λεπτομερή αξιολόγηση της κατάστασης των ανθρωπίνων δικαιωμάτων σε όλες τιςποψήφιες χώρες. Οι εκθέσεις αυτές συντάσσονται ήδη και αναμένεται να εγκριθούν από την Επιτροπή στις αρχές του Νοεμβρίου 2000.

(1) COM(1999)513 και 514 τελικό.